**Molėtų rajono savivaldybės taryba**

**SPRENDIMAS**

**DĖL MOLĖTŲ RAJONO SAVIVALDYBĖS TARYBOS 2021 M. LAPKRIČIO 25 D. SPRENDIMO NR. B1-244 „DĖL BIUDŽETINĖS ĮSTAIGOS MOLĖTŲ KRAŠTO MUZIEJAUS PERTVARKYMO Į VIEŠĄJĄ ĮSTAIGĄ MOLĖTŲ KRAŠTO MUZIEJŲ“ PAKEITIMO**

2021 m. gruodžio 23 d. Nr. B1-268

Molėtai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos viešųjų įstaigų įstatymo 4, 8 straipsniais, Lietuvos Respublikos ūkio ministro  2013 m. gruodžio 20 d. įsakymu Nr. 4-1099 „Dėl viešosios įstaigos pavyzdinių steigimo akto, steigimo sutarties formų, pavyzdinių įstatų ir jų pildymo rekomendacijų patvirtinimo“,

Molėtų rajono savivaldybės taryba n u s p r e n d ž i a:

Pakeisti Molėtų rajono savivaldybės tarybos 2021 m. lapkričio 25 d. sprendimą Nr. B1-244 „Dėl biudžetinės įstaigos Molėtų krašto muziejaus pertvarkymo į viešąją įstaigą Molėtų krašto muziejų“:

1. Pakeisti 1 punktą ir jį išdėstyti taip:
2. „Pertvarkyti biudžetinę įstaigą Molėtų krašto muziejų į viešąją įstaigą Molėtų krašto muziejų (buveinės adresas: Molėtai, Inturkės g. 4, 33141) nuo 2022 m. vasario 1 d.“.

2. Papildyti 6 punktu:

„6. Pritarti viešosios įstaigos Molėtų krašto muziejaus steigimo aktui (pridedama) ir įgalioti Molėtų rajono savivaldybės administracijos direktorių šį aktą pasirašyti.“.

3. Papildyti 7 punktu:

„7. Pavesti Molėtų rajono savivaldybės administracijos direktoriui atstovauti steigėjai ir įgyvendinti Molėtų rajono savivaldybės, kaip viešosios įstaigos Molėtų krašto muziejaus savininkės, teises bei pareigas.“.

4. Papildyti 8 punktu:

„8. Įgalioti Molėtų rajono savivaldybės administracijos direktorių pateikti steigimo dokumentus registruoti Juridinių asmenų registro tvarkytojui.“

Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka

per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras Saulius Jauneika